cyanic-selkie/wikianc huggingface dataset:
Ерусалим
Религија
Ерусалим претставува многу значајно место за јудаизмот, исламот и христијанството. Во градот се наоѓаат 1204 синагоги, 158 цркви и 73 џамии.
Јудаизам во Ерусалим
Ерусалим е најсветиот град во јудаизмот. За Евреите, Ерусалим е градот престолнина на царот Давид за своето царство во 10 век п.н.е. Ерусалим е градот каде некогаш бил изграден Храмот на Соломон и Вториот ерусалимски храм. Во градот на Сионската Гора се наоѓа Гробот на Давид. Денеска се смета дека Западниот Ѕид е единствено нешто што останало од некогашниот ерусалимски храм, и затоа денес ова место е најсветото во јудаизмот, на ридот на храмовите. Речиси сите синагоги во светот се изградени според оние во Ерусалим, и Кадош Хакадашим. Според Евреите, ова е еден единствен храм кој постои, бидејќи самата синагога тие не ја признаваат како храм. Исто така, според нив овде е точното место каде Бог директно ги прима аманетите на човекот.
Ислам во Ерусалим
Ерусалим е третото најсвето место за исламот, веднаш по Мека и Медина. Муслиманите веруваат дека пророкот Мухамед од Мека дошол во Ерусалим на ридот на храмовите, од каде со својот коњ воскреснал кон небото. Најсвето место во Ерусалим за исламот е џамијата Ал Акса. . Освен Ал Акса, големо значење има и Златната купола, во која се наоѓа местото од каде пророкот Мухамед воскреснал кон небото. Денес, бројот на муслимани во градот се претпоставува дека е околу 100.000, но некогаш тој број изнесувал многу повеќе. Но по прогласувањето на независноста на Израел, и по арапско-израелскиот конфликт, нивниот број значително се намалил.
Христијанство во Ерусалим
Ерусалим има голема улога во христијанството не само поради Стариот завет, туку и поради животот на Исус Христос. Во Библијата градот е споменат 632 пати. Според Новиот завет, Исус бил донесен во Ерусалим веднаш по рaѓањето, а подоцна дошол во храмот каде проповедал. Сионската горница се верува дека е местото каде била одржана Тајната вечера. Таа се наоѓа на Сионската Планина, на само неколку метри оддалеченост од Гробот на Давид. Гетсиманската градина е местото каде Исус Христос ја поминал својата последна вечер. Тоа е и местото каде Јуда Искариотски дошол со римските војници и со бакнеж на левиот образ го предал Исус на Кајфа. Таа се наоѓа под Маслиновата Гора. Друго значајно место во христијанството е Голгота или Калварија, местото каде е распнат Исус Христос. Според Евангелието на Јован, овој рид се наоѓал надвор од ѕидините на Ерусалим, но археолошките испитувања покажале дека се наоѓа многу блиску до ѕидините на стариот град. Во Ерусалим се наоѓа и Светиот Гроб, местото за кое се верува дека е гробот на Исус Христос. Градинарскиот гроб пак се смета за местото каде што бил погребан Исус Христос и каде што воскреснал.
Култура
Освен тоа што Ерусалим е познат како религиозен град, тој е познат и по своите културни манифестации. Израелскиот музеј годишно прима околу милион посетители, од кои една третина се туристи. Музејот Светилиште на Книгата се наоѓа во непосредна близина на Израелскиот музеј. Рокфелерскиот музеј се наоѓа во Источен Ерусалим и е првиот музеј во овој регион отворен во 1938 година. На ридот на храмовите се наоѓа исламскиот музеј, изграден во 1923 година каде се чуваат многу исламски артефакти.
Израелскиот национален музеј Јад Вашем е музеј кој е посветен на жртвите од холокаустот, и поседува повеќе од 100.000 книги и материјали за тоа време. Јад Вашем е посветен на скоро 1 500 000 евреjски деца кои биле погубени од страна на нацистите. The Museum on the Seam, which explores issues of coexistence through art is situated on the road dividing eastern and western Jerusalem.
Стопанство
Историски, економијата на Ерусалим најмногу е поддржана од религиозни причини, посебно затоа што е сместен далеку од Газа и Јафа. Економскиот туризам во Ерусалим е во голем степен развиен поради туристичките или религиозните посети на стариот дел од градот. До 1967 година, Источен Ерусалим бил поразвиен во однос на Западен Ерусалим. Статистиката покажува дека бројот на вработени кај арапските домаќинства е 76,1%, додека кај еврејските домаќинства тој процент е 66,8%. Степенот на невработеност во Ерусалим е 8,3%, и е подобар во однос на Тел Авив и Хаифа како и на ниво на целата држава, каде тој процент изнесува 9,0%. Но, сиромаштијата во градот сѐ повеќе расте во последните години, и се смета дека тој степен е околу 40%. Само 8,5% од жителите на ерусалимскиот регион се вработени во производниот сектор, 17,9% се вработени во образованието, 12,6% во здравството, 6,4% во комуникациите, 6,15 во хотели или ресторани, а 8,2% во администрацијата.
Сообраќај
Авионскиот превоз до Ерусалим е осигурен преку аеродромот Атарот од 2001 година. Пред тоа, овој аеродром бил користен за воени цели на израелската војска. Во Ерусалим се наоѓа и Еџед Бас, втора по големина компанија во светот за производство на автобуси која истовремено управува и со ерусалимската станица на улица Јафа. Од 2008 година, единствен застапник за такси превоз во градот е Еџед Бас.
Градот е поврзан и со израелската железница, но во моментот се гради нова железничка станица во правец од Тел Авив до Ерусалим која се очекува да биде довршена во 2011 година.
Образование
Ерусалим е град на престижни универзитети, на кој се предава на хебрејски јазик, арапски јазик и англиски јазик. Основан во 1925 година, Еврејскиот универзитет во Ерусалим е рангиран меѓу стоте највисоки образовни установи во светот. Друга научна установа е Ерусалимскиот колеџ на технологијата, основан во 1969 година како и Ерусалимската академија на музиката и танцот, основана во 1958 година.
За исламскиот свет, во Ерусалим е отворен универзитетот Ал Кудс, основан во 1984 година. Ова е и единствениот арапски универзитет во градот.
Спорт
Двата најпопуларни спортови во Ерусалим се кошарката и фудбалот. Беитар Ерусалим е еден од најпопуларните фудбалски клубови во Ерусалим и Израел. Некои членови на навивачкиот клуб се политичари или естрадни ѕвезди. Другиот градски фудбалски тим, и еден од најголемите соперници на Беитар Ерусалим е Хапоел Катамон. Беитар Ерусалим има победувано пет пати во израелскиот куп, а Хапоел Катамон има победено само еднаш. Овие два клуба своите домашни натпревари ги играат на стадионот Теди, кој во 1992 година бил изграден со капацитет од 21.600 гледачи. Во кошарката, Хапоел Ерусалим е најдобриот тим, игра во израелската лига каде што ја има освоено трипати, во УЛЕБ купот еднаш и во Лига Хал.
Ерусалим како тема во уметноста и во популарната култура
Ерусалим се јавува како честа тема во бројни дела од уметноста и популарната култура, како:
Надворешни врски
Влада
Култура
Образование
Карти
Коњички спорт на Летните олимписки игри 2016
Натпреварите во коњички спорт на Летните олимписки игри 2016 во Рио де Жанеиро ќе се одржат од 7 до 19 август во Националниот коњички центар во подрачјето Деодоро. Застапени се три дисциплини, секоја во поединечна и екипна конкуренција.
Дисциплини
Натпреварувањето се одвива во три дисциплини:
Квалификации
Секоја дисциплина има свои квалификациски правила, но начелно се водат по котирањето според Меѓународниот сојуз за коњички спортови (FEI).
Дресурно јавање
За екипната конкуренција се отворени десет места по квота. Екипните места се доделени на Светските коњички игри 2014. Воедно, шест други се доделени на регионалните првенства (Европа: 3, Америка: 1, Африка/Азија: 2). Покрај ова, доколку една земја квалификува 3 или 4 учесници во поединечна конкуренција, истата се квалификува и како екипа на олимпијадата.
Во поединечна конкуренција, доделени се 60 места, на следниов начин: 40 од горенаведените екипи, по двајца најуспешни јавачи од седумте географски региони и шестмината најдобри јавачи според котирањето на FEI кои не се квалификувале поинаку.
Прескокнување
Секоја земја може да испрати до четири јавачи ако се квалификува во екипна конкуренција. Слично како кај дресурното јавање, екипите од по четири јавачи се квалификуваат или од Светските коњички игри (WEG), или преку регионалните првенства. Од првиот случај, со ова се добиваат пет места, а преку регионите се добиваат девет (Америка: две, Европа: четири, Азија: две, Африка и Блискиот Исток: едно), како и домаќинот (Бразил). Во поединечна конкуренција, се примаат вкупно 75 учесници, по следниов клуч: 60 од гореспоменатите екипи, а останатите регионално или преку котирање.
Тробој
Секоја земја може да испрати до четири јавачи ако се квалификува во екипна конкуренција. Слично како кај дресурното јавање, екипите од по четири јавачи се квалификуваат или од Светските коњички игри (WEG), преку регионалните првенства, или пак по мешан клуч. Светското првенство дава шест места, а преку регионалните се добиваат седум (Америка: едно, Европа: две, Азија, Африка и Океанија: едно), како и домаќинот (Бразил). Во поединечна конкуренција се примаат вкупно 65 места, по следниов клуч: 44 од гореспоменатите екипи, 7 регионално и 14 преку светското котирање.
Земји-учеснички
На игрите се квалификувале 43 земји. Од нив, за првпат учествуваат Кинески Тајпеј, Доминиканската Република, Палестина, Катар и Зимбабве.
Прескокнување
Во првиот круг се јава на пет наврати, со што се одредуваат поединечните медалисти. Јавачите што ќе го заземат од 1-вото до 60-тото место преоѓаат во вториот круг. Најдобрите 45 јавачи од вториот круг 2, преоѓаат во третиот. Најдобрите 35 одат во четвртиот, но само со највеќе три јавачи по екипа (ако една земја има четири јавачи меѓу најдобрите 35, еден од нив нема да може да се натпреварува за поединечен медал).
Во четвртиот круг (поединечен финален круг А), салдото се брише и сите јавачи почнуваат со нула неуспешни скокови. Најдобрите 20 јавачи во четврдиот круг продолжуваат во петтиот поединечен финален круг Б), и јаваат друга обиколка. Неуспешните скокови од поединечните финални кругови А и Б се собираат за да се определат поединечните медалисти.
Дресурно јавање
Екипите се сочинети од највеќе четири јавачи, кои воедно се натпреваруваат и за четири поединечни медали. Покрај ова, земјите кои не можат да состават цела екипа можат да испратат јавачи во поединечна конкуренција.
Сите јавачи се натпреваруваат за Големата награда, што служи како прв круг и за поединечната и за групата конкуренција. Најдобрите шест екипи понатаму се натпреваруваат за Посебната голема награда, за која се бара малку повеќе вештина. Бодовите насобрани во натпреварите за Големата и Посебната голема награда ги одредуваат екипните медали, при што екипата со најмногу бодови освојува злато.
Јавачите што се натпреваруваат за Големата награда (прв квалификациски круг во поединечна конкуренција) може да прејдат на Посебната голема награда (втор квалификациски круг во поединечна конкуренција) ако нивната екипа е меѓу најдобрите шест (вкупно 24 јавачи). Покрај тоа, најдобрите 8 јавачи што нема да се квалификуваат во екипа исто така можат да прејдат на Посебната во поединечна конкуренција. Најдобрите 18 од нив потоа преожаат во третиот поединечен круг, кој е во слободен стил. Тука секој јавач смислува свој испит со музика и има неколку задолжителни движења. Испитите се смислуваат земајќи ги предвид силните страни на коњот и му задаваат движења кои се потешки од досегашните (како пируета во пјаф) за да добијат повеќе бодови. Поединечните медали се доделуваат согласно бодовите освоени во слободен стил.
Тробој
Натпреварите во екипна и поединечна конкуренција се одвиваат истовремено. Јавачите полагаат дресурен испит, прават круг крос и круг прескокнувања. Екипните медали се доделуваат со собирање на најдобрите три резултати од екипата на земјата, која може да има највеќе пет јавачи. Екипата со најмалку казнени бодови го освојува златниот медал. Оние со најдобрите 25 поединечни резултати по првата рунда прескокнување одат на втор круг прескокнувања како финале за медали, со највеќе 3 јавачи во поединечна обиколка по екипа. Така, оние што се натпреваруваат за поединечни медали прават еден дресурен испит, еден круг крос и два круга прескокнување.
NGC 3026
NGC 3026 — галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3026 се споменува и како UGC 5279, MCG 5-23-43, CGCG 152-74, IRAS 09480+2847, KARA 377, KUG 0948+287.
Откривање
Објектот е откриен на 22 мај 1886 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 3026 е од видот Im. Видливиот сјај со голо око изнесува 12,9 m, а оној во рамките на интервалот од минималната до максималната честота 13,5 m, додека површинскиот сјај изнесува 13,6 m/лм2. NGC 3026 има привидни димензии од 2,7' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 50 м 54,8 с, а неговата деклинација, односно висината на лакот на тој агол, + 28° 33' 5". Положбениот агол на објектот е во износ од 82°.
Други поделби
Проучување на NGC 3026 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 28351. Во рамките на атласот на длабокото небо, Уранометрија 2000.00, објектот припаѓа на групата означена со бројот 104; додека во Каталогот на основни ѕвезди (GSC) е групиран под бројот 1966. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1396.
Константиновка (Липовечки реон)
Константиновка (Костянтинівка) е село во Украина, Липовечки реон, Виничка област.
Набор
Набор е секоја форма на релјефот која настанува со бранување на Земјината кора. Ова бранување е резултат на создавањето или исчезнувањето на делови од Земјината кора со помош на сила. Овие сили дејствуваат во текот на милиони години. Кога тие се многу силни, еластичноста на материјалот не може да ги поднесе и наборот се крши.
Џаргалант, Архангај
Џаргалант (Жаргалант) е област во Архангај провинцијата во централна Монголија. Во 2009 година, населението било 4,111.
Сокер сити
Сокер сити познат и како First National Bank Stadium (ФНБ Стадион) е стадион којшто се наоѓа во југозападниот дел на Јоханесбург, Јужноафриканска република. Објектот бил изграден во 1989 година. По добивањето на земјата да биде организатор на Светското првенство по фудбал во 2010 година, стадионот бил реновирен и проширен. Стадионот е специјализиран за фудбалски натпревари, без атлетски стази. Пред неговото отворање, на истиот стадион своите домашни натпревари ги играл ФК Кајзер Чифс. Пред да биде реновиран, стадионот имал сместивост од 74.000 седишта, а по реновирањето има 94.700 седишта. Денеска, тој е најголемиот стадион во Јужна Африка, и целиот африкански континент. Трошоците за неговата изградба односно реновирање се $ 440 милиони.
Четврта оперативна зона на НОВ на Македонија
Четврта оперативна зона на НОВ на Македонија ― Штабот на чевртата оперативна зона, не успеал да биде формиран во 1943 година, според првичниот план, бидејќи јадрото на одредот „Гоце Делчев“, на 21 мај 1943 година во близина на Виница бил разбиен од страна на бугарската полиција.
Територија
Четвртата оперативна зона го опфаќала просторот источно и северно од железничката линија Велес-Кочани, со градовите: Свети Николе, Штип, Радовиш, Струмица, Кочани, Делчево, Пехчево и Берово. Со реорганизацијата на оперативните зони во почетокот на август 1944 година, ова подрачје потпаднало под Третата оперативна зона. Штаб на зоната не бил формиран, а неговата улога го превзела Четвртата македонска бригада, а од крајот на септември Штабот на педесеттата македонска дивизија на НОВЈ.
Четвртата оперативна зона, со реорганизацијата од август 1944 година, го опфаќала просторот во западна Македонија (Дебарско-Кичевско), односно територијата на Првата оперативна зона од 1943 година. Должноста на Штабот на зоната во почетокот ја вршел Штабот на првата македонска бригада, а од крајот на септември Штабот на четириесет и осмата македонска дивизија на НОВЈ.
Орган на оперативната зона
Билтен - орган на Главниот штаб на НОВ и ПОМ. Се појавил во август 1943 за подрачјето на Четвртата оперативна зона, на македонски јазик. Биле излезени само два броја, а е сочуван само вториот број од септември, 1943 година.
Милки ченс (бенд)
Milky Chance е германски рок бенд со потекло од Касел. Се состои од вокалистот и гитарист Клеменс Рехбејн, басистот и перкусионист Филип Дауш и нивните членови на бендот, Антонио Грегер и Себастијан Шмит.
Нивниот прв сингл, „ Украден танц “, беше објавен во април 2013 година, на врвот на топ листите во неколку земји. Ја освои и наградата за радио 1Live Krone за најдобар сингл.
Нивниот деби албум, Sadnecessary, беше објавен во октомври 2013 година и го вклучи синглот „ Down by the River “. Албумот се искачи на 14-то место во Германија, и во 2014 година, Spin го прогласи Sadnecessary за нивен албум на неделата. Бендот го имаше своето ТВ деби на Џими Кимел во живо! во октомври 2014 година, и исто така ја освои наградата European Border Breakers Award тој месец. Тие започнаа турнеја низ Северна Америка кон крајот на 2014 година, настапувајќи на места како Куќата на блузот и фестивали како Коачела.
Основање
По средбата во училиште, Клеменс Рехбејн и Филип Дауш го завршиле своето средно образование во Јакоб-Грим-Шуле во Касел, Германија во 2012 година. И двајцата беа во џез квинтет познат како „Flow Tones“, каде што Рехбејн свиреше бас гитара, а Дауш беше гитарист. Групата се распадна по заминувањето на тапанарот, иако Дауш и Рехбејн продолжија да соработуваат, чувствувајќи дека имаат добра врска. Тие комбинираа електронска продукција со акустична гитара и свој вокал и текст. Рехбејн повеќето од песните ги напиша дома, а потоа ги постави на YouTube, каде постепено добија следбеници.
2013: „Украден танц“
Откако одвиреа само две емисии во живо во текот на две недели во 2013 година, дуото го сними својот деби албум во едноставно домашно студио во домот на Рехбејн од детството. Пред да ја завршат и да ја објават плочата, тие објавија неколку синглови на SoundCloud и на јутуб. Во интервју за Edmonton's Sonic 102.9, бендот рече дека им биле потребни три години за да ја напишат песната „ Solden Dance “. Првпат беше поставена на YouTube на 4 април 2013 година и тие имаа мали очекувања за патеката. Сепак, брзо стана вирален хит, собра милиони прегледи. SPIN напиша за видеото, ,,клипот за „Украден танц“ го закова визуелниот изглед на својот уметник на начин што се чувствува дефинитивно и не е премногу самосвесен. Сè уште е без да биде статично, евокативно додека не е провокативно, глупаво, но никогаш глупаво.“ Видеото го направи бендот „најблогираниот чин“ за тој месец на ХајпЕм,  и од октомври 2022 година, видеото има над 800 милиони прегледи на YouTube. Ден по објавувањето на видеото, песната „Stolen Dance“ првпат беше објавена (на нивната сопствена етикета Lichtdicht Records ) на 5 април 2013 година како сингл и стигна до број еден во Германија, Австрија, Луксембург, Швајцарија и Франција. Исто така, беше на врвот на топ листите во Белгија, Полска, Чешка и Унгарија. Го достигна првото место на табелата за алтернатива на Билборд. Нивното прво големо шоу беше на фестивалот наречен Доквил во Хамбург, со околу 5.000 присутни.
Бендот сакаше „да постигнат нешто поголемо“ и да допре до меѓународната публика. Тие настапија на фестивалот Reeperbahn во Хамбург, Германија, а на претставник од Ignition му се допадна тоа што го виде. Нивниот менаџер организираше состанок и тие постигнаа договор за дистрибуција.
Бендот започна 100+ шоу турнеја, возејќи низ Европа со наводно едноставно „гитара и сет на палуби и малку mpc“.
2013: Тажно
Sadnecessary е деби студиски албум на групата, објавен во Германија на 1 октомври 2013 година. Албумот ги вклучува сингловите „ Украден танц “ и „ Долу покрај реката “. Се искачи на 14-тото место во Германија и се најде на 17-тото место на табелата на Билборд 200. Milky Chance направи турнеја за поддршка на плочата и на 5 декември 2013 година, тие ги освоија радио наградите 1Live Krone за најдобар сингл со „Stolen Dance“.
Тажно беше номиниран за наградата IMPALA за европски независен албум на годината.
2014–2016: Тажна Турнеја
Milky Chance го одиграа своето прво шоу во Соединетите Држави во октомври 2014 година, на распродадениот настап во Bowery Ballroom во Њујорк. Тажно беше објавен во Соединетите Држави една година по објавувањето во Германија, излегувајќи на 14 октомври 2014 година. Доби главно позитивен печат од северноамериканските критичари, а еден ден по објавувањето, SPIN</i> го прогласи за нивен албум на неделата. SPIN понатаму го опиша водечкиот сингл „Stolen Dance“ како „спокојно превртувачки џем на кросовер“, појаснувајќи дека песната „не е црвена харинга - огромното мнозинство на Тажно го следи моделот на нискооктански ритам и нежно тапкање на гитарата, правејќи за прекрасен и недооценен албум“. Бендот го имаше своето ТВ деби на Џими Кимел во живо! на 22 октомври 2014 година, и тој ден тие беа номинирани за најдобар бенд на германското радио наградно шоу 1Live Krone. Тие, исто така, ја освоија наградата European Border Breakers Award тој месец, а на 16 септември 2014 година, беа номинирани за најдобар германски акт на MTV European Music Awards. [1] Тие беа на турнеја низ САД и Канада кон крајот на 2014 година Тие, исто така, беа гости уметници на вечерашното шоу со Џими Фалон,  и ја играа Куќата на блузот во април 2015 година, со планови да се вратат во Бостон како дел од нивната претстојна летна турнеја во Северна Америка. Исто така во април, тие свиреа на фестивалот за музика и уметност во долината Коачела, со нивниот албум Тажно во тој момент кој беше на Билборд 200 23 недели. „Украден танц“ влезе во Куќата на славните на Шазам на бр. 15 како една од нај „шазамираните“ песни на сите времиња.
Бендот започна турнеја која продолжи во текот на 2015 и 2016 година. Тие посетија повеќе од 31 земја и изведоа повеќе од 200 претстави во Северна Америка, Европа, Јужна Африка и Океанија. Milky Chance беше номиниран за најдобра група и најдобар дебитант на Echo Awards во Германија.
2017 – денес
Milky Chance го издаде својот втор албум, <i id="mwxQ">Blossom</i>, на 17 март 2017 година. Блосом беше инспириран од искуството што го имаа Клеменс и Филип во претходните две години и двата различни света во кои скокнаа: турнеите и престојот дома во нивниот приватен живот со семејството и пријателите.
Blossom(Рсцветува) вклучува четиринаесет песни, заедно со „Bad Things“, со Изи Бизу. Првиот сингл што беше објавен од албумот беше „ Cocoon “.
Бендот тргна на уште една светска турнеја, посетувајќи повеќе од 26 земји и изведувајќи повеќе од 161 шоу до февруари 2018 година.
За време на нивната насловна турнеја Blossom(Расцветува), тие исто така свиреа на фестивалот Osheaga, Lollapalooza (Чикаго и Париз), Austin City Limits и Groovin' the Moo во Австралија, како и настапот на Conan, сите во 2017 година. Во мај 2019 година, Milky Chance објави дека го продуцираат нивниот трет албум, кој ќе го носи насловот Mind the Moon, снимајќи го со Ocean Sound Recordings во Алесунд, Норвешка. Три песни од албумот, „Daydreaming“, „The Game“ и „Fado“, беа издадени во месеците пред објавувањето на албумот на 15 ноември 2019 година.
На 20 април 2022 година, бендот објави акустична верзија на нивниот деби албум, Тажно.
На 5 октомври 2022 година, бендот го издаде Trip Tape II, последувателен албум на Trip Tape од претходната година.
Стил и опрема
Milky Chance вклучува елементи на фолк, реге и џез во нивната музика. УСА Денес го опишува бендот како „пејач-текстописец со електронски ритам“. Музичкото издание Noisey напиша: „Двојката маестрално ги комбинира хаус и електронските битови со влијанија од реге и R&B ; текстот, сепак, можеше да биде напишан од фолк пејач“. Бендот наведе различни уметници како влијанија, вклучувајќи реге и рок уметници како што се Боб Марли, Реј Чарлс и Џон Фрусијанте од Red Hot Chili Peppers.
Како што напредуваше нивната кариера, Milky Chance ги вклучија Антонио Грегер и Себастијан Шмит како членови за време на турнеја.
Нивниот втор албум, Расцвета, беше снимен во близина на нивниот роден град, во Ротенбург ан дер Фулда. Овој пат дуото се потпираше на вистински инструменти наместо на дигитално поставување и го продуцираше заедно со Тобиас Кун.
Членови на бендот
Актуелни
Музичари за време на турнеја
Варлов
Варлов (Warlow) — општина во округот Лудвигслуст-Пархим, во Мекленбург-Западна Померанија, Германија.
Ѓочај
Ѓочај — село во јужна Албанија. Селото се наоѓа во областа Белград, округот Клос и општина Дерјан.
Пливање на светското првенство во водени спортови 2011 - 100м грбно во женска конкуренција
Натпреварите во 100м грбно за жени во пливачките дисциплини на Светско првенство во водени спортови 2011 се одрѓаа на 25 јули со прелиминарната рунда и полуфиналето и 26 јули со финалето.
Рекорди
Пред ова натпреварување, светските и шампионатските рекорди беа следниве:
Ниту светски ниту шампионатски рекорд беа поставени во ова натпреварување.
Прелиминации
53 пливачи учествуваа во 7 групи, квалификуваните пливачи се следниве:
Полуфинале
Полуфиналето се одржа во 18:46.
Финале
Финалето се одржа во 18:11.
Африкански куп на нации 1992
Африкански куп на нации во 1992 година — 18-то африканско фудбалско првенство на Африканскиот куп на нации кое се одржало во Сенегал од 12 јануари - 26 јануари 1992 година. На ова првенство учество зеле 12 репрезентации. Вкупно биле одиграни 20 натпревари.
Хангај, Архангај
Хангај (Хангай) е област во Архангај провинцијата во централна Монголија. Во 2009 година, населението било 2,926.
Африкански куп на нации 1992
Победник на турнирот била Фудбалската репрезентација на Брег на Слонова Коска.
Оливие Месијан
Оливие Месијан (Olivier Messiaen, се родил на 10 декември 1908 во Авињон, починал на 28 април 1992 во Париз) бил француски композитор, оргулист и професор. Неговата музички јазик се заснова од француската традиција за оргули, иновациите кои ги наследува од Клод Дебиси и Морис Равел, до употреба на модални системи и серијализам. Тој бил еден од ретките композитори на XX век кој цврсто се држел до католичкото верување, иако често се инспирирал од не-европските култури, како јапонската и индиската. Како професор, тој е клучна фигура во оформувањето на пост-воената генерација на композитори, како Пјер Булез, Јанис Ксенакис, Карлхајнц Штокхаузен и други.
Живот и дело
Кулминацијата на користењето на пеењата на птици е во Chronochromie од 1960 за голем оркестар, каде ги употребува во апстрактен контекст со речиси серијални формулации. По ова дело, се враќа кон воздигнувањето на Господ и компонира инспириран од католичката христијанска религија. Така го создава Et exspecto resurrectionem mortuorum од 1964 за дувачки оркестар и перкусии. Месијан често зборува за бои во звуците. Така на пример созвучјето на а-дур со додадена секста го асоцира на светлосина боја, бојата на небото. Во истиот контекст создава 3 масивни дела: La Transfiguration de notre Seigneur Jésus-Christ од 1969 эа 7 инструментални солисти, хор и голем оркестар, Des canyons aux étoiles од 1974 эа пијано и оркестар, муэичкиот театар Saint François d'Assise од 1983, композицијата за оргуљи Livre du Saint Sacrement од 1984 и Eclairs sur l'Au-delà од 1992 за огромен оркестар нарачано од Њујоркшата Филхармонија. Месијан го има Булез во неговата класа од 1943 до 1947, со кој одржува и приватни предавања по компоэиција и анализи и каде заедно со другите студенти создава револуционерна атмосфера кој ќе се спротивстави на академската ригидност. Месијан ги нарекувал неговите студенти "les flèches" ("стрелки"), кои ги втурнувал во создавањето на нивен стил. Во неговата кариера на професор на Конзерваториумот во Париз, како студенти ги има Карлхајнц Штокхаузен, Јанис Ксенакис, Тристан Мурај и други.
Бугевиц
Бугевиц (Bugewitz) — општина во округот Западна Померанија-Грајфсвалд, во Мекленбург-Западна Померанија, Германија.
Западна Тракија
Западна Тракија или Беломорска Тракија е западниот дел на историско-географската област Тракија, а денес е дел на Источна Македонија и Тракија, една од тринаесетте области во Грција, составена од источниот дел на Егејска Македонија заедно со Западна Тракија. Поделена е на тракиските окрузи Скеча (Ксанти), Родопи и Марица (Еврос).
Ѓуреч
Ѓуреч или Ѓура-Реч — село во јужна Албанија. Селото се наоѓа во областа Дебар, округот Пешкопеја и општина Зал Реч.
Арапска џамија
Арапската џамија (турски: Arap Camii) — џамија која се наоѓа во Бејоглу, Истанбул, Турција.
Историја
На местото на оваа џамија во времето на Византија се наоѓала црква посветена на Света Ирина. Од тој објект денеска постои само еден мал дел од ѕидот. Верувањето дека џамијата била изградена во текот на Арапската опсада на градот е само легенда.
Во 1233 година, во времето ма Ќетвртата крстоносна војна и зазимањето на градот, црквата била посветена на Свети Павле и дадена на редот на Доминиканците. Според натписот на една надгробна плоча, храмот постоел пред 1260 година.
Во 1325 година црквата била повторно изградена и посветена на Свети Доменик, но месните жители продолжиле да го користат старото име за црквата. .
По падот на градот во 1453 година под отоманска власт, црквата останала под управа на Џенова. Сепак, во периодот од 1475 до 1478 година, христијанскиот храм бил претворен во џамија по наредба на султанот Мехмед II. Во тој период џамијата била позната како Галата.
Кон крајот на векот, султанот Бајазит II им ја доделил оваа џамија на муслиманите од Шпанија, односно од ел-Андалуз, кои избегале од шпанската реконквиста и се преселиле во Истанбул. По ова џамијата започнале да ја нарекуваат арапска, име кое е и денес зачувано.
Во 1731 година се случил голем пожар во реонот на Галата, па го зафатил и самиот храм. Така, во периодот од 1734 до 1735 година, џамијата била реновирена, биле променети прозорците во готски стил. Слично реновирање џамијата го добила по пожарот во 1808 година.
Јанчиште
Јанчиште — село во Општина Јегуновце, во областа Долен Полог, во околината на градот Тетово.
Потекло и значење на името
Името на селото првпат се сретнува во историските документи како Јанчишта во век (1349 г.). Името доаѓа од ојконимот Јанче и додавање на -иште, што има значење „место каде што се наоѓа(ло) Јанче“. Другото објаснување е дека името доаѓа од личното име Јанко со додавање на суфиксот -иште.
Географија и местоположба
Селото се наоѓа во источниот дел на областа Долен Полог, сместено на територија на Општина Јегуновце, на алувијална рамнина од левата страна на реката Вардар. Селото е рамничарско, на надморска височина од 390 метри. Од градот Тетово е оддалечено 18 километри.
Низ селото поминува регионалниот пат 2242, кој ги поврзува селата Желино и Јегуновце.
Селото се наоѓа на рамна пространа тераса висока 6 метри над реката Вардар. Соседни села се Копанце на југоисток, Прељубиште на југозапад и Подбреге на североисток. На селскиот атар лесно може да се дојде до вода за пиење, бидејќи подземната вода е доста плитка. Околу селото извираат изворите Лопуф, Струкојца, Чешма, Бела Вода, Ибројца и Кандејца.
Месностите во атарот на селото ги носат следниве имиња: Црквиште, Чешма, Јасика, Орче, Рупа, Ќерамидница, Бела Вода, Караорман, Убоо Поле, Голема Нива, Кандејца, Бучеј, Разори, Ибројца, Тумба, Исмаилица, Бресчиња, Пашина Ливада, Јелок, Глибаќ, Глувчејца, Југурџино и Струкојца.
Селото има збиен тип и куќите се групирани во две маала наречени Горно и Пашино Маало.
Историја
Јанчиште е старо село, првпат споменат во повелба на Стефан Душан во 1349 година, кога неговата селска црква „Св. Никола“ била приложена на манастирот „Св. Пантелејмон“.
Селото се споменува во турските пописни дефтери од 1467/68 година, како дел од нахијата Калканделен и имало 39 христијански семејства и 2 вдовици христијани.
По обновувањето на селото, Јанчиште станало чифчиско село. Сопственици на четирите чифлици биле Реџеп-паша, Мемет-паша, Есат-паша и Вели-ага. Есат-паша живееле во Желино. Мештаните почнале да ја купуваат земјата кон крајот на век. Дефинитивно се ослободило дури во 1912 година.
Стопанство
Атарот на селото не е голем и зафаќа простор од само 5,1 км2, при што преовладува обработливото земјиште со површина од 395 хектари, на шумите отпаѓаат 83 хектари, а на пасиштата само 16 хектари.
Во основа, селото има полјоделска функција. Во него има неколку услужни објекти. Во Јанчиште има плантажи за производство на малини и ладилник.
Население
Според статистиката на Васил К’нчов („Македонија, Етнографија и статистика“) од 1900 година, во Јанчиште живееле 145 жители, сите Македонци. Според егзархискиот секретар Димитар Мишев, („La Macédoine et sa Population Chrétienne“) во 1905 година во Јанчиште имало 208 Македонци, под врховенството на Бугарската егзархија.
Според Афанасиј Селишчев во 1929 година, Јанчиште е село во Шемшевска општина и има 40 куќи со 424 жители.
Јанчиште е средно по големина село, коешто во 1961 година броело 641 жител, а во 1994 година 610 жители, од кои 564 жители биле Македонци, а 46 Срби.
Според последниот попис од 2002 година, во селото Јанчиште живееле 587 жители, од кои 544 Македонци и 43 Срби.
Според последниот попис од 2021 година, во селото живеел 481 жител, од кои 451 Македонец, 18 Срби, 1 останат и 11 лица без податоци.
Иселеништво
Од селото се знае за следниве иселеници: Николовци (1 к.), кои заминале во Копанце и Филиповци (1 к.), живеат во Лешок, каде заминал основачот на родот, Филип од Јанчиште.
Самоуправа и политика
Во век, Јанчиште било село во Тетовската каза на Отоманското Царство.
Селото претставува дел од Општина Јегуновце, која била променета со новата територијална поделба на Македонија во 2004 година со додавање на поранешната Општина Вратница. Во периодот од 1996-2004 година, селото било исто така дел од Општина Јегуновце.
Во периодот од 1965 до 1996 година, селото се наоѓало во рамките на големата општина Тетово. Селото припаѓало на некогашната општина Теарце во периодот од 1955 до 1965 година.
Во периодот 1952-1955, селото било во рамките на тогашната Општина Шемшево, во која покрај селото Јанчиште, се наоѓале и селата Жилче, Јегуновце, Копанце, Озормиште, Подбреѓе, Прељубиште, Раотинце, Сиричино, Туденце и Шемшево. Во периодот 1950-1952, селото било седиште на некогашната Општина Јанчиште, во која влегувале селата Јанчиште, Јегуновце, Копанце, Подбреѓе и Раотинце.
Избирачко место
Во селото постои избирачкото место бр. 2118 според Државната изборна комисија, сместено во просториите на основното училиште.
На претседателските избори во 2019 година, на ова избирачко место биле запишани вкупно 478 гласачи. На локалните избори во 2021 година, на ова избирачко место биле запишани вкупно 481 гласач.
Хашат
Хашат (Хашаат) е област во Архангај провинцијата во централна Монголија. Во 2009 година, населението било 3,344.
Генералитат
Генералитат е име на владините системи на шпанските автономни заедници Каталонија и Валенсија како и на владата на полуавтономниот каталонски округ Вал де Аран. Овој поим се однесува на сите три видови на власт. Името Генералитат датира од 13 век и се однесувал на делегација од членови на парламентот на Кнежевството Каталонија и Кралството Валенција. Тој произлегува од каталонскиот поим општа депутација (Diputació del General).
Нојштат-Глеве (амт)
Нојштат-Глеве (Neustadt-Glewe) — општинска заедница во округот Лудвигслуст-Пархим, во Мекленбург-Западна Померанија, Германија. Седиштето на општинската заедница е во Нојштат-Глеве.
Јосип Елез
Јосип Елез (хрватски: Josip Elez, 25 април 1994) — хрватски фудбалер кој игра како одбранбен играч на Хановер 96.
Кариера
Во јули 2013 година, 19-годишна возраст, Елез бил префрлен во СС Лацио со изноз од 400.000 евра. Елез ја поминал сезоната 2014-15 на позајмица во Гросето и Хонвед во Унгарија, каде што бил редовен стартер. Следната сезона ја поминал на позајмица во АГФ во Данска. Во јуни 2016 година, Елез бил испратен во ХНК Риека во Хрватска на сезонски долг, со можност за купување за 450.000 евра. Во почетокот на мај 2017 година било објавено дека ХНК Риека ја искористила можноста за купување.
На 1 јули 2017 година, Елез потпишал тригодишен договор со ХНК Риека, кој делотворно го врзувал со клубот до јуни 2020 година.
Во јануари 2018 година, Елез бил префрлен во Хановер 96 на позајмица до крајот на сезоната. На Хановер 96, исто така, му била дадена можност за купување, дел од трансферот, кој ќе вклучува надомест од 3 милиони евра за трансфер.
Петта оперативна зона на НОВ на Македонија
Петта оперативна зона на НОВ на Македонија ― формирана ѐ есента 1943 година, на кумановското подрачје.
Територија
Зоната го опфаќала просторот северно од линијата Тетово-Велес-Кочани, со градовите: Скопје, Куманово, Кратово, Крива Паланка и Прешево. Нејзиниот штаб раководел со сите партизански единици на овој простор сѐ до формирањето на Третата македонска ударна бригада, на 26 февруари, 1944 година. Со формирањето на Третата македонска народноослободителна ударна бригада, Штабот на зоната престанал да постои, а надлежностите околу раководењето со единиците на овој простор ги превзел Штабот на бригадата.
Состав
Со наредба на Штабот на петтата оперативна зона, дотогашниот Кумановско-Скопски одред, да се организира во редовен баталјон „Јордан Николов“. Четите кои влегле во негов состав биле именувани: I чета - „Киро Фетак“, II чета - „Цветан Димов“ и III чета - „Васиљко Драгомански“.
Стефан Милоевиќ
Стефан Милоевиќ (20 февруари 1991) е српски фудбалски дефанзивец кој последен пат играл за ВиОн Злате Моравче. Неговиот татко Горан Милоевиќ исто така бил фудбалер. Роден во Брест од родители Срби, Милоевиќ се преселил во Шпанија кога неговиот татко се преселил во шпански клуб и поминал десет години во Шпанија, квалификувајќи го за шпанско државјанство.
Клупска кариера
Додека бил во Шпанија, Милојевиќ ја започнал својата кариера во Мајорка пред да се врати во Србија, каде што му се приклучил на Телеоптик Белград како професионалец.
Во јануари 2012 година, тој му се приклучил на словачкиот клуб МФК Кошице со двегодишен договор. По шест месеци минати во клубот, Милојевиќ се приклучил на БСК Борча во јули 2012 година. Милојевиќ оттогаш се пресели во Бежанија.
Во јануари 2014 година, Милојевиќ тренирал со Ердрионинс, а потоа му се приклучил на клубот до крајот на една сезона по проба. Тој го направи своето деби за клубот на 11 јануари 2014 година, во победата со 3-0 над Аир Јунајтед. Од своето деби, Милојевиќ се наметна во првиот тим и забележа шеснаесет настапи за клубот. Тој му помогна на клубот да опстане во Лига 1 што му беше понуден нов договор, но Милојевиќ го одби.
Милојевиќ потпишал за Гринок Мортон под слобода на договор во јуни 2014 година, еден годишен договор и открил дека бил поврзан со преселба во Данфермлајн Атлетик, но претпочитал да му се приклучи на Мортон, наведувајќи подобра опција. Милојевиќ го постигна својот прв гол, во победата од 2-1 над Питерхед на 23 август 2014 година. Откако се здоби со повреда на крајот од сезоната, Милојевиќ беше ослободен на крајот од договорот.
Трофеи
Мортон
Стафилококи
Стафилококи (Staphylococcus) (од σταφυλή, staphylē, "грозје" и κόκκος, kókkos, "зрнце") е род на Грам-позитивни бактерии. Под микроскоп, тие изгледаат како топчести зрнца (коки) и формираат гроздовидни формации.
Родот Staphylococcus вклучува најмалку 40 видови. Од овие, девет имаат два подвида, еден има три подвида, а еден има четири подвида. Повеќето се безопасни и живеат нормално на кожата и слузниците кај луѓето и другите организми. Најдено е дека стафилококите се дел од микробите кои го населуваат цветниот нектар. Во светски рамки тие сочинуваат релативно мал дел од почвената микробна флора.
Таксономија
Таксономијата е заснована на секвенци од 16S рРНК, а повеќето видови можат да се групираат во 11 кластери:
Дванаеста група – таа на S. caseolyticus – сега е преместена во нов род, Macrococcus, кој е најсроден со родот Staphylococcus.
Два нови вида беа опишани во 2015 - Staphylococcus argenteus и Staphylococcus schweitzeri - кои претходно беа сметани за варијанти на S. aureus.
Нов коагулаза-негативен вид, - Staphylococcus edaphicus - беше изолиран од Антарктикот. Овој вид е веројатно член на S. saprophyticus групата.
Подвидови
S. aureus subsp. aureus
S. aureus subsp. anaerobius
S. capitis subsp. capitis
S. capitis subsp. urealyticus
S. carnosus subsp. carnosus
S. carnosus subsp. utilis
S. cohnii subsp. cohnii
S. cohnii subsp. urealyticus
S. equorum subsp. equorum
S. equorum subsp. linens
S. hominis subsp. hominis
S. hominis subsp. novobiosepticus
S. petrasii subsp. croceilyticus
S. petrasii subsp. jettensis
S. petrasii subsp. petrasii
S. petrasii subsp. pragensis
S. saprophyticus subsp. bovis
S. saprophyticus subsp. saprophyticus
S. schleiferi subsp. coagulans
S. schleiferi subsp. schleiferi
S. sciuri subsp. carnaticus
S. sciuri subsp. rodentium
S. sciuri subsp. sciuri
S. succinus subsp. casei
S. succinus subsp. succinus
Биохемиска идентификација
Критериуми за еден вид да биде класифициран во родот Staphylococcus е тој да биде Грам-позитивна кока која формира кластери, произведува каталаза, има соодветна градба на клеточниот ѕид (вклучувајќи присуство на пептидогликан и теихоинска киселина) и G + C содржината на ДНК да биде во опсег од 30-40 mol%.
Порано се сметаше дека сите видови се коагулаза-позитивни, но ова мислење е побиено.
Растот може да се појави и во 6.5% раствор на NaCl. На Baird Parker медиум, стафилококите растат ферментативно, освен видот S. saprophyticus, кој расте оксидативно. Стафилококите се резистентни на бацитрацин (0.04 U диск: резистентност = < 10 mm зона на инхибиција), а се осетливи на фуразолидон (100 µg диск: резистентност = < 15 mm зона на инхибиција). Понатамошно биохемиско тестирање е потребно за да се идентификуваат до ниво на вид.
Стафилококите се делат долж две оски, па така формираат гроздовидни структури. Ова својство ги разликува од стрептококите кои се делат долж една оска, па така формираат вериги.
Продукција на коагулаза
Седми вид е исто така опишан како коагулаза-позитивен – Staphylococcus leei – изолиран од пациентите со гастрит.
S. pseudintermedius живее на кожата на домашните кучиња и мачки и понекогаш може да предизвика инфекции кај овие животни. Многу ретко причинува инфекции кај луѓето.
S. epidermidis, е коагулаза-негативен вид, кој е коменсал на кожата, но може да предизвика сериозни инфекции кај имуносупресирани пациенти и тие со имплантиран централен венски катетер. S. saprophyticus, друг коагулаза-негативен вид, кој е дел од нормалната вагинална флора, кај млади сексуално активни жени може да предизвика полово-мочни инфекции. Во последно време и неколку други Staphylococcus видови, како S. lugdunensis, S. schleiferi, и S. caprae, се обвинуваат за инфекции кај човекот.
Геномика и молекуларна биологија
Првите геноми на S. aureus беа секвенционирани во 2001 година. Мноштво на комплетирани геноми на S. aureus се објавени во јавните бази на податоци, што ја прави една од највеќе секвенционираните бактерии. Употребата на геномски податоци сега е широко распространета и е значаен ресурс за истражувачите што работат со S. aureus. Технологиите на секвенционирање на целиот геном, како што се проектите за секвенционирање и микрочиповите, покажаа огромна разновидност на вариетети на S. aureus. Секој одделен вариетет содржи различни комбинации на површински белковини и различни токсини. Поврзувањето на овие информации со патогеното однесување на бактериите е една од главните области на истражување на стафилококите. Развојот на molecular typing методите го овозможува следењето на различните вариетети на S. aureus. Ова може да доведе до подобра контрола на патогените. Разбирањето на тоа како стафилококите еволуираат, особено поради примањето на мобилни генетски елементи кои кодираат за резистентност и вирулентност помага да се идентификуваат нови патогени, а дури може да ја спречи нивната појава.
Честата појава на антибиотска резистентност кај различните вариетети на S. aureus, или кај различните видови на Staphylococcus се припишува на хоризонталниот пренос на гени. Неодамнешна студија покажа дека степенот на хоризонтален пренос на гени меѓу стафилококите е почест отколку што порано се мислеше, и опфаќа гени со функции различни од стекнување на антибиотска резистентност и вирулентност.
Опсег на домаќини
Членовите на родот Staphylococcus често ја колонизираат кожата и горниот респираторен тракт на цицачите и птиците. Забележана е специфичност на стафилококите кон одреден домаќин, така што одредени Staphylococcus видови кои живеат на одредено животно ретко се јавуваат на животни кои не се сродни со домаќинот.
Некои од набљудуваните домаќин-специфичности се:
S. arlattae – кокошки, кози
S. aureus - луѓе
S. auricularis – елени, кучиња, луѓе
S. capitis – луѓе
S. cohnii – кокошки, луѓе
S. delphini – делфини
S. devriesei – добиток
S. epidermidis – луѓе
S. equorum – коњи
S. felis – мачки